Asparagus

Akar parsi atawa asparagus (Asparagus officinalis) dalam pangartian awam adalah sabuting parian sayuran matan sabuting spesies tumbuhan genus Asparagus. Akar parsi marupakan parian tangarann perenial dwirumah. Akar parsi hudah dipakai wayah lawas sawagai bahan makanan marga rasanya nang nyaman wan sipat diuretiknya. Marga adanya sipat diuretik nitu, akar parsi bahasiat gasan malancarakan saluran pangamihan sahingga hingkat mambaiki gawian ginjal. Akar parsi marupakan sumber pambaiknya asam folat nabati, lawan kada tapi banyak kaluri, kada mangandung lamak atawa kulistirul, lawan juwa mangandung saikit natrium. Tumbuhan ngini juwa marupakan sumber rutin, sabuting sanyawa nang kawa manguatakan tawing kapiler. Ngaran ilmiah Akar parsi memiliki ngaran ilmiah yaitu Asparagus officinalis. Spesiesnya tamasuk dalam kulaan babawangan. Garambas Akar parsi tumbuh lawan akar-akar nang bagarumbung. Akar cagaran batuyuk dimulai matan bagian nodus batang. Tagas akarnya baisi wan pina mungkal. Tagas bagian batangnya cladode nang tamasuk parian phylloclade. Jumlah internodusnya antara sabuting atawa dua. Internodus nang panjang wan sukulen disebut cladode. Bagian daun matan asparagus kawa barubah jadi panting. Sipat kimia Akar parsi marupakan sasukat sayur nang kada tapi mahasilkan etilen. Tingkat sensitivitas akar parsi duwa etilen juwa sasadangan haja. Kandungan giji Satiap anam batang akar parsi mangandung Pitamin C 22 mg. Pitamin ngini magun ada haja dalam akar parsi lamun dimasak wayah baku atawa masak. Satiap 3,5 uns akar parsi juwa mangandung karnitina 0,195 mg. Akar parsi juwa mangandung asam folat nang malimpuar. Akar parsi randah kaluri, kada mangandung kolesterol wan randah saudium. Ngini juwa marupakan sumber nang baik gasan Pitamin B6, kalsium, maknisium wan seng, wan sumber nang baik banar gasan serat, protein, Pitamin A, Pitamin C, Pitamin E, Pitamin K, thiamin, riboflavin, rutin, niacin, asam folat, besi, fosfor, kalium, tembaga, mangan wan selenium. Akar parsi juwa kaya kandungan asam amino asparagina. Inang Asparagus marupakan salah sabuting inang gasan hulat bawang (Spodoptera exigua). Hulat bawang marupakan parian hulat nang mamakan samunyaan tanaman.Hulat bawang nang kikicikan cagaran mamakan daun tumbuhan wan maulah daun baluang. Bagian nang dimakan dimulai matan higa daun bagian parmukaan atas atawa bawah. Panyimpanan Asparagus awit disimpan di dalam kulkas dalam sasala waktu 2-3 hari. Hawa pandinginannya kikira 0,5–4,4 °C. Masa awitnya kawa tahan sampai 8 bulan apabila disimpan di dalam lamari pembaku lawan suhu kurang matan 0 °C. Asparagus nang disimpan rahatan suhu 0–2 °C lawan kalambapan 95% kawa tahan sampai 2–3 minggu. Bagian asparagus nang kawa dibakuakan adalah bagian batang anum nang lunak lawan bagian hujung nang tasampuk. Sabalum dibekukan, asparagus dibasuh sampai barasih wan disusun sasuai ukurannya. Limbah nitu, asparagus ditatak 2 inci wan bagian hujungnya disisaakan. Pamakanan Asparagus marupakan salah sabuting parian kundang lamun budidaya di Mediterania. Asparagus dibarasihi lawan cara manguyak kulit bagian pangkal batangnya. Asparagus marupakan salah sabuting parian sayur nang musti dihatiakan lawan urang nang bapanyakit asam urat. Inggan maksimalnya adalah 100 gram sahari. Takarannya sama lawan 6 sudu sayur. Jujuhutan Catatan kaki Daftar pustaka Asiah, N., dkk. (2020). Prinsip Dasar Penyimpanan Pangan Pada Suhu Rendah (PDF). Makassar: Penerbit Nas Media Pustaka. ISBN 978-623-6941-31-7. Diarsipkan dari versi asli (PDF) tanggal 2023-12-25. Diakses tanggal 2024-07-13. Pemeliharaan CS1: Banyak nama: authors list (link) Silalahi, M., dan Adinugraha, F. (2019). Sihotang, H., dan Jatmoko, I., ed. Penuntun Praktikum Morfologi Tumbuhan (PDF). Jakarta Timur: UKI Press. ISBN 978-623-7256-36-6. Pemeliharaan CS1: Banyak nama: authors list (link) Pranala luar (Bahasa Inggris) Multilingual taxonomic information from the University of Melbourne (Bahasa Inggris) Asparagus information from the Michigan Asparagus Advisory Board (Bahasa Inggris) World Asparagus Situation and Outlook Archived 2012-10-18 at the Wayback Machine (pdf)